ՀԱՎԵԼՎԱԾ  
Եվրասիական տնտեսական հանձնաժողովի կոլեգիայի  
2016 թվականի դեկտեմբերի 13-ի  
թիվ 27 հանձնարարականի

**ՑԱՆԿ**

թեթև արդյունաբերության ոլորտում համատեղ համագործակցային և (կամ) ներդրումային ծրագրերի իրագործման համար Եվրասիական տնտեսական միության անդամ պետությունների արդյունաբերական ներուժն օգտագործելու հնարավորության վերաբերյալ առաջարկների

I. Եվրասիական տնտեսական միության անդամ պետությունների՝ պոլիեթերային մանրաթելերի և տեխնիկական մանածագործվածքի արտադրությունը տեղայնացնելու ծրագրեր

Տեխնոլոգիական կոոպերացիոն շղթաների կառուցում՝

սինթետիկ մանրաթելերի արտադրության մասով (Բելառուսի Հանրապետություն, Ղազախստանի Հանրապետություն, Ռուսաստանի Դաշնություն).

սինթետիկ և պոլիամիդային թելերի արտադրության ու սինթետիկ մանրաթելերի արտադրության համար դրանց մատակարարման մասով (Հայաստանի Հանրապետություն, Բելառուսի Հանրապետություն, Ռուսաստանի Դաշնություն).

պոլիէթիլենտերեֆտալատից (ՊԷՏՖ) տրիկոտաժե քաթանի արտադրության, դրա հետագա վերջնամշակման և մանածագործական արտադրանքի պատրաստման մասով (Բելառուսի Հանրապետություն, Ղազախստանի Հանրապետություն, Ռուսաստանի Դաշնություն, Եվրասիական տնտեսական միության այլ շահագրգիռ անդամ պետություններ (այսուհետ՝ անդամ պետություններ))՝

սինթետիկ գործվածքներից կարի արտադրանքի (արտահագուստի և տան համար մանածագործվածքի, արտադրության հարակից ճյուղերի արտադրանքի) արտադրության և տեղայնացման մակարդակի բարձրացման մասով (Բելառուսի Հանրապետություն, Ռուսաստանի Դաշնություն, այլ շահագրգիռ անդամ պետություններ).

նավթաքիմիական ընկերությունների միջպետական միավորումների հիման վրա տերեֆտալաթթվի արտադրության մասով (Բելառուսի Հանրապետություն, Ղազախստանի Հանրապետություն, Ռուսաստանի Դաշնություն):

II. Անդամ պետությունների՝ բնական բամբակյա գործվածքների արտադրության ծրագրեր

1. Տեխնոլոգիական կոոպերացիոն շղթաների կառուցում՝

ա) բամբակի և բամբակից արտադրատեսակների արտադրության մասով՝

բամբակաթելքի արտադրություն և վերամշակում (Ղազախստանի Հանրապետություն, Ղրղզստանի Հանրապետություն).

բամբակյա գործվածքների արտադրություն (ամբողջական ցիկլ) և մանվածքի արտադրություն (Բելառուսի Հանրապետություն, Ղազախստանի Հանրապետություն, Ռուսաստանի Դաշնություն, այլ շահագրգիռ անդամ պետություններ).

բժշկական նշանակության մանածագործական արտադրանքի արտադրություն (Բելառուսի Հանրապետություն, Ղազախստանի Հանրապետություն, Ռուսաստանի Դաշնություն, այլ շահագրգիռ անդամ պետություններ).

բ) վուշի և վուշից արտադրատեսակների արտադրության մասով՝ երկար վուշաթելի արտադրություն և վերամշակում (Հայաստանի Հանրապետություն, Բելառուսի Հանրապետություն, Ռուսաստանի Դաշնություն):

2. Անդամ պետությունների մասնակցությունը՝ Ղազախստանի Հանրապետությունում բամբակյա մանածագործական կլաստերում:

3. Վուշի նոր տեսակների ընտրասերման ոլորտում գիտական շրջանակների ջանքերի միավորում:

4. Վուշե մանածագործվածքի առաջմղման մասով համատեղ ապրանքաբաշխիչ ցանցի ստեղծում, վուշե գործվածքների և արտադրատեսակների պատրաստման դիզայներական կենտրոնների զարգացում, վուշի կոմբինատների համար մասնագետ-տեխնոլոգների պատրաստում:

5. Բնական գործվածքների արտադրության խթանում՝ այլ անդամ պետությունների կարի ձեռնարկություններում պատրաստի հագուստ կարելու պայմանագրային արտադրությունը զարգացնելու միջոցով:

III. Անդամ պետությունների՝ բրդյա գործվածքների արտադրության ծրագրեր

Տեխնոլոգիական կոոպերացիոն շղթաների կառուցում հետևյալի միջոցով՝

նրբագեղմ ոչխարաբուծության ճյուղի վերականգնում և զարգացում, բրդի արտադրություն և վերամշակում (Ղազախստանի Հանրապետություն, Ղրղզստանի Հանրապետություն, Ռուսաստանի Դաշնություն).

կոշտ բրդի և բամբակի վերամշակման նոր տեխնոլոգիաների համատեղ յուրացում, նորարարական տեխնոլոգիաների օգտագործման միջոցով մանվածքի և տրիկոտաժե արտադրատեսակների արտադրություն (Ղազախստանի Հանրապետություն, Ռուսաստանի Դաշնություն, այլ շահագրգիռ անդամ պետություններ).

այլ անդամ պետությունների առևտրային ցանցերում պատրաստի արտադրանքի համատեղ առաջմղում.

բրդի արտադրության, մթերման և վերամշակման ճյուղային կլաստերների ստեղծում՝ անդամ պետությունների կարի և տրիկոտաժի ձեռնարկությունների տեխնոլոգիական կոոպերացիոն շղթայում դրանց հետագա ներառմամբ (Ղազախստանի Հանրապետություն, Ղրղզստանի Հանրապետություն, Ռուսաստանի Դաշնություն):

IV. Անդամ պետությունների՝ կոշիկի և կաշվից արտադրատեսակների արտադրության ծրագրեր

1. Տեխնոլոգիական կոոպերացիոն շղթաների կառուցում կարի, կոշիկի, կահույքի և ավտոմոբիլային արդյունաբերության համար կիսամշակ մորթիների արտադրության, տեխնիկապես բարձրորակ պատրաստի կաշի ստանալու նպատակով դրանց վերամշակման մասով(համագործակցություն Բելառուսի Հանրապետության և Ռուսաստանի Դաշնության, Ղազախստանի Հանրապետության և Ռուսաստանի Դաշնության սահմանամերձ շրջաններում) ագրոարդյունաբերական համալիրների արտադրողների հետ համագործակցություն:

2. Անդամ պետությունների քիմիական ձեռնարկությունների հետ մորթի արտադրողների համագործակցություն՝ կաշվի արտադրությունում պահանջված քիմիական պատրաստուկների թողարկման մասով (Ղազախստանի Հանրապետություն):

3. Աշխատանքային կոշիկների և օժանդակ իրերի (ֆուրնիտուրայի) համար պոլիմերների և մասերի արտադրություն (Հայաստանի Հանրապետություն, Բելառուսի Հանրապետություն, Ռուսաստանի Դաշնություն):

4. Հատուկ կոշիկների համար նորարարական բազմաբաղադրիչ մասերի համատեղ յուրացում (Հայաստանի Հանրապետություն, Բելառուսի Հանրապետություն, Ղազախստանի Հանրապետություն, Ռուսաստանի Դաշնություն, այլ շահագրգիռ անդամ պետություններ):

5. Կոշիկ և կաշվից արտադրատեսակներ արտադրողների համագործակցություն անդամ պետությունների պատրաստի կոշիկի (ներառյալ մանկական) արտադրանքի մատակարարման առևտրային ցանցերի հետ: